PATVIRTINTA

Šilalės rajono savivaldybės

administracijos direktoriaus

2022 m. gruodžio 23 d. įsakymu Nr. DĮV-947

**CENTRALIZUOTOS VIEŠŲJŲ PIRKIMŲ VEIKLOS PASLAUGŲ SUTARTIS**

*(pavyzdinė sutartis)*

20\_\_ m. \_\_\_\_\_\_\_\_\_ d. Nr.

Šilalė

**Šilalės rajono savivaldybės administracija**, juridinio asmens kodas 188773720, adresas: J. Basanavičiaus g. 2-1, 75138 Šilalė, el. paštas info@silale.lt (toliau – Šilalės rajono CPO), kuriai atstovauja \_\_\_\_\_\_\_\_\_\_\_\_\_, veikianti(-s) pagal Šilalės rajono savivaldybės administracijos nuostatus,

ir

\_\_\_\_\_\_, juridinio asmens kodas \_\_\_\_\_\_\_, adresas: \_\_\_\_\_\_\_, el. paštas \_\_\_\_ (toliau – Perkančioji organizacija), kuriai (-iam) atstovauja \_\_\_\_\_\_\_\_, veikianti(-s) pagal \_\_\_\_\_\_\_,

toliau kartu šioje sutartyje vadinamos Šalimis, o kiekviena atskirai – Šalimi, susitarė ir sudarė šią Centralizuotos viešųjų pirkimų veiklos sutartį (toliau – Sutartis):

1. **SUTARTIES DALYKAS**

1.1. Šalys susitaria ir pareiškia, kad ši Sutartis sudaroma vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) 82 straipsniu, pabrėždamos aplinkybę, jog pagal šią Sutartį tiek Šilalės rajono CPO, tiek Perkančioji organizacija atlieka šios Sutarties nuostatomis aptartas procedūras.

1.2. Šia Sutartimi Perkančioji organizacija paveda Šilalės rajono CPO atlikti atitinkamas reikalingas (išskyrus viešųjų pirkimų, kai viešojo pirkimo sutarties vertė neviršija 15 000 Eur be pridėtinės vertės mokesčio (toliau – PVM) arba prireikus bet kurio kito pirkimo, atliekamo Perkančiosios organizacijos vardu Viešųjų pirkimų įstatymo 82 straipsnyje nustatyta tvarka) inicijuotų pirkimų, numatytų Perkančiosios organizacijos patvirtintame planuojamų atlikti kiekvienais einamaisiais kalendoriniais metais pirkimų plane, procedūras ir pagal poreikį, esant Šalių susitarimui, teikti pagalbines viešųjų pirkimų veiklos paslaugas, susijusias su Perkančiosios organizacijos viešųjų pirkimų procedūromis ar dokumentų rengimu:

1.2.1. rengti ir teikti viešojo pirkimo procedūrų ataskaitas, kaip numatyta Viešųjų pirkimų įstatymo 96 straipsnyje;

1.2.2. rengti ir teikti skelbimus, jų pakeitimus, įskaitant skelbimus apie pirkimą ir skelbimus apie pirkimo rezultatus, kaip numatyta Viešųjų pirkimų įstatymo 30-34 straipsniuose;

1.2.3. [naudojantis Perkančiųjų organizacijų Šilalės rajono CPO darbuotojui suteikta naudotojo teise Centrinės viešųjų pirkimų informacinės sistemos (toliau – CVP IS) paskyroje, paskelbti laimėjusio dalyvio pasiūlymą, sudarytą pirkimo sutartį, preliminariąją sutartį] [ir šių sutarčių pakeitimus] CVP IS. Viešųjų pirkimų įstatymo 86 straipsnio 9 dalyje nustatyta tvarka Perkančioji organizacija, sudariusi pirkimo sutartį, ne vėliau kaip per 3 darbo dienas nuo pirkimo sutarties sudarymo, pasirašytos pirkimo sutarties kopiją pateikia Šilalės rajono CPO. Šių sutarčių pakeitimų kopijos pateikiamos Šilalės rajono CPO ne vėliau kaip per 3 darbo dienas nuo jų pasirašymo dienos] *(šį punktą palikti, jei Perkančioji organizacija paveda paviešinti pirkimo sutartį ir jos pakeitimus)*.

1.3. Kadangi, vadovaujantis Sutarties 1.1 papunkčiu Šalys susitaria ir pareiškia, kad laiko, jog Sutartis sudaroma pagal Viešųjų pirkimų įstatymo 82 straipsnio nuostatas, atskiro įgaliojimo Perkančioji organizacija Šilalės rajono CPO Centralizuotų viešųjų pirkimų veiklos vykdymui nepateikia.

1. **ŠALIŲ TEISĖS IR PAREIGOS**

**2.1. Perkančioji organizacija įsipareigoja vykdyti šias pareigas ir atlikti šias procedūras:**

2.1.1. laikytis viešųjų pirkimų dokumentų pateikimo tvarkos ir terminų, taip pat kitų procedūrų, nustatytų Šilalės rajono centrinės perkančiosios organizacijos vykdomų centralizuotų viešųjų pirkimų tvarkos taisyklėse, patvirtintose Šilalės rajono savivaldybės administracijos direktoriaus 2022 m. gruodžio 22 d. įsakymu Nr. DĮV-944 (toliau – Taisyklės) *(pakeitus šias Taisykles, taikoma aktuali Taisyklių redakcija ar pakeistas taisykles nustatantis teisės aktas)*;

2.1.2. Atsižvelgti į Šilalės rajono CPO pastabas ir rekomendacijas dėl viešojo pirkimo būdo parinkimo, viešojo pirkimo objekto techninei specifikacijai, kvalifikacijos reikalavimams tiekėjams bei kitai Perkančiosios organizacijos pateiktai viešojo pirkimo dokumentacijai arba pateikti nesutikimo su Šilalės rajono CPO pastabomis ir rekomendacijomis pagrindimą;

2.1.3. Šilalės rajono CPO rašytiniu prašymu pateikti dokumentus, visą informaciją, reikalingą viešojo pirkimo procedūroms atlikti, kaip nurodyta Taisyklėse, atsakyti į Šilalės rajono CPO klausimus, susijusius su viešojo pirkimo dokumentacija, viešojo pirkimo procedūrų vykdymu ir eiga, pateikti kitus reikalingus dokumentus, paaiškinimus;

2.1.4. esant poreikiui, su Šilalės rajono CPO suderintu laiku, organizuoti susitikimus ir / ar dalyvauti susitikimuose su Šilalės rajono CPO dėl viešojo pirkimo dokumentų ir / ar viešojo pirkimo procedūrų;

2.1.5. skirti atsakingą (-us) už numatomos sudaryti viešojo pirkimo sutarties vykdymą asmenį (-is);

2.1.6. skirti ekspertą ir / ar kitą kompetentingą asmenį į viešojo pirkimo komisiją. Šie asmenys turi pasirašyti Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją ir Konfidencialumo pasižadėjimą. Už šiame Sutarties punkte nurodytų dokumentų pasirašymą, pateikimą laiku ir galiojimą visų pirkimo procedūrų metu yra atsakingi juos pasirašantys asmenys;

2.1.7. užtikrinti, kad Perkančiosios organizacijos paskirti ekspertai ir viešojo pirkimo komisijos nariai, stebėtojai, asmenys, dalyvaujantys pirkimo procedūrose ar galintys daryti įtaką jos rezultatams, savo funkcijas pradėtų vykdyti tik po to, kai yra tinkamai deklaravę ir / ar patikslinę privačius interesus pagal Lietuvos Respublikos viešųjų ir privačių interesų derinimo įstatymą. Už šiame Sutarties punkte nurodytos deklaracijos pateikimą ir tikslinimą yra atsakingi viešuosius ir privačius interesus deklaruojantys asmenys.

2.1.8. tais atvejais, kai Šilalės rajono CPO vykdo atnaujintą varžymąsi pagal preliminariąją sutartį ir / ar konkrečius viešuosius pirkimus dinaminėje pirkimo sistemoje, Perkančioji organizacija turi pateikti reikalingus duomenis ir / ar dokumentus pirkimo procedūrų atlikimui;

2.1.9. teikti viešojo pirkimo inicijavimo paraišką ir viešojo pirkimo iniciavimui, vykdymui reikalingą informaciją, dokumentus Šilalės rajono CPO naudojamos viešųjų pirkimų informacinės sistemos VIPIS priemonėmis;

2.1.10. sudaryti pirkimo sutartį tiek Šilalės rajono CPO ar VšĮ CPO LT valdomos dinaminės pirkimo sistemos pagrindu, tiek atnaujinto tiekėjų varžymosi vykdymo Šilalės rajono CPO ar VšĮ CPO LT sudarytos preliminariosios sutarties pagrindu, tiek kitais Lietuvos Respublikos teisės aktų nuostatomis nustatytais pagrindais;

2.1.11. Perkančiajai organizacijai priėmus sprendimą nutraukti pirkimo procedūras, pateikti viešojo pirkimo nutraukimo pagrindimą ir aplinkybes, kaip numatyta Viešųjų pirkimų įstatyme;

2.1.12. kompensuoti galimuose teisminiuose ginčuose, kilusiuose iš šios Sutarties vykdymo, Šilalės rajono CPO patirtas ir iš Šilalės rajono CPO priteistas kitos ginčo šalies (-ių) bylinėjimosi išlaidas, išskyrus atvejus, kai teisminiai ginčai kilo ir tokios išlaidos patirtos dėl Šilalės rajono CPO kaltės.

2.1.13. kompensuoti galimuose teisminiuose ginčuose, kilusiuose iš šios Sutarties vykdymo, priteistą žalą tretiesiems asmenims, išskyrus atvejus, kai tokia žala patirta dėl Šilalės rajono CPO kaltės.

2.1.14. kompensuoti dėl iš šios Sutarties vykdymo kilusių viešųjų pirkimų reglamentavimo pažeidimų Šilalės rajono CPO ir / ar tretiesiems asmenims tiesiogiai pritaikytas Europos Sąjungos paramos finansines korekcijas, išskyrus atvejus, kai finansinės korekcijos pritaikytos dėl Šilalės rajono CPO kaltės.

**2.2. Perkančioji organizacija turi teisę:**

2.2.1. gauti visą su šios Sutarties vykdymu susijusią informaciją;

2.2.2. gauti visų su viešuoju pirkimu susijusių dokumentų kopijas;

2.2.3. kreiptis į Šilalės rajono CPO dėl rekomendacijų perkančiajai organizacijai rengiant pirkimui pateikiamus dokumentus.

2.2.4. esant teisėtiems pagrindams, priimti sprendimą nutraukti viešojo pirkimo procedūras savo, kaip Perkančiosios organizacijos iniciatyva.

**2.3. Šilalės rajono CPO įsipareigoja:**

2.3.1. ne vėliau kaip per 5 darbo dienas nuo Taisyklių pakeitimo, informuoti apie pakeitimus Perkančiąją organizaciją;

2.3.2. atlikti viešojo pirkimo procedūrą pagal Viešųjų pirkimų įstatymo 82 straipsnį Taisyklėse nustatyta tvarka, vadovaujantis Viešųjų pirkimų įstatymu ir kitais viešuosius pirkimus reglamentuojančiais teisės aktais;

2.3.3. gavus Perkančiosios organizacijos prašymą, sudaryti galimybę susipažinti su vykdomos viešojo pirkimo procedūros eiga;

2.3.4. kaupti ir saugoti visus su viešojo pirkimo procedūra susijusius dokumentus teisės aktų nustatyta tvarka;

2.3.5. teikti pagalbinės viešųjų pirkimų veiklos paslaugas, susijusias su Perkančiosios organizacijos viešųjų pirkimų procedūrų atlikimu ar dokumentų rengimu;

2.3.6. kompensuoti teisminių ginčų, kilusių dėl Perkančiosios organizacijos viešųjų pirkimų, kurios pagal šią Sutartį atliko Šilalės rajono CPO ir su jais susijusias bylinėjimosi išlaidas, kai tokios išlaidos patirtos dėl Šilalės rajono CPO kaltės.

**2.4. Šilalės rajono CPO turi teisę:**

2.4.1. gauti iš Perkančiosios organizacijos visą su vykdoma viešųjų pirkimų procedūra susijusią informaciją Taisyklėse nurodytais terminais;

2.4.2. teikti pastebėjimus ir rekomendacijas dėl viešojo pirkimo vertės ir viešojo pirkimo būdo pasirinkimo, dėl Perkančiosios organizacijos teikiamų dokumentų viešojo pirkimo inicijavimui, viešųjų pirkimų planui;

2.4.3. per Taisyklėse nustatytą terminą nesuderinus konkretaus viešojo pirkimo užduoties, pirkimo inicijavimo paraiškos, negavus visos tinkamam viešojo pirkimo vykdymui būtinos informacijos arba paaiškėjus, kad pateikta informacija neatitinka Viešųjų pirkimų įstatymo ar kitų teisės aktų reikalavimų, yra neteisėta ir / ar neteisinga, Šilalės rajono CPO turi teisę grąžinti viešojo pirkimo inicijavimo paraišką Perkančiajai organizacijai, sustabdyti viešojo pirkimo procedūras, nukelti jų terminus ar nutraukti viešojo pirkimo procedūras;

2.4.4. savo nuožiūra ir be Perkančiosios organizacijos sutikimo atlikti Taisyklių pakeitimus;

2.4.5. kreiptis į Perkančiąją organizaciją dėl faktiškai patirtų bylinėjimosi išlaidų kompensavimo.

1. **PRANEŠIMAI**
	1. Visi pranešimai, sutikimai ir kitas susižinojimas, kuriuos Šalys gali pateikti pagal šią Sutartį, teikiami lietuvių kalba. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, per dokumentų valdymo sistemą „Kontora“, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai Sutarties rekvizituose nurodytais adresais kitai Sutarties Šaliai. Pranešimai kitai Sutarties Šaliai, išsiųsti elektroninėmis priemonėmis, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos.
	2. Jei pasikeičia Šalies adresas ir (ar) kiti Sutartyje nurodyti duomenys, tokia Šalis turi informuoti kitą Šalį pranešdama ne vėliau, kaip per 5 (penkias) kalendorines dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
2. **KONFIDENCIALUMAS**
	1. Konfidencialia informacija pagal šią Sutartį laikoma:
		1. bet kokiu būdu išreikšta informacija (rašytinė, žodinė, elektroninė ar vizualinė), kuri gaunama vykdant šia Sutartimi prisiimtus įsipareigojimus ir kuri susijusi su Šalių atliekamomis funkcijomis;
		2. kita informacija, kuri bent vienos iš Šalių laikoma konfidencialia ir neviešinama. Tokiu atveju Šalis, atskleidžianti kitai Šaliai šią informaciją, informuoja apie informacijos konfidencialumą.
	2. Konfidencialia informacija nėra laikoma:
		1. informacija apie šią Sutartį;
		2. informacija, kuri privalo būti atskleista pagal Viešųjų pirkimų įstatymą ar kitus teisės aktus;
		3. kita informacija, kurią Šalys bendru sutarimu nusprendžia paskelbti ir / ar paskelbia viešai.
	3. Šalys įsipareigoja:
		1. konfidencialią informaciją naudoti tik Sutarties vykdymo tikslais;
		2. Sutarties galiojimo laikotarpiu ir pasibaigus Sutarčiai, jeigu teisės aktai nenustato kitaip, neatskleisti konfidencialios informacijos tretiesiems asmenims be išankstinio rašytinio kitos Šalies sutikimo;
		3. imtis visų būtinų atsargumo priemonių, siekiant užtikrinti, kad konfidenciali informacija nebūtų atskleista ir / ar naudojama ne Sutarties vykdymo tikslais;
		4. sužinojus apie konfidencialios informacijos galimą atskleidimą, nedelsiant imtis visų būtinų priemonių tokios informacijos atskleidimo išvengimui, o sužinojus apie konfidencialios informacijos atskleidimą / praradimą, nedelsiant apie tai informuoti kitą Šalį ir imtis visų būtinų priemonių tokios informacijos apsaugai ir informacijos atskleidimo priežastims nustatyti, pašalinti bei pasekmėms likviduoti;
		5. neteisėto konfidencialios informacijos atskleidimo atveju nuostolius dėl to patyrusiai Šaliai ir / ar tretiesiems asmenims, jei pastarieji pareiškia reikalavimą dėl nuostolių atlyginimo, atlygina konfidencialumo įsipareigojimus pažeidusi Šalis.
3. **ATSAKOMYBĖ**
	1. Atsakomybė už viešojo pirkimo metu nustatytas užduotis, jų įvykdymą, viešojo pirkimo sutarčių sudarymą bei vykdymą, tarp Šalių skirstoma vadovaujantis Viešųjų pirkimų įstatymo 82 straipsniu, kitomis šio įstatymo nuostatomis, Taisyklėmis ir šia Sutartimi. Šalys susitaria, kad Perkančioji organizacija yra atsakinga už pirkimų procedūrų inicijavimui Šilalės rajono CPO teikiamų dokumentų pagrįstumą, originalumą, pakankamą išsamumą, atitikimą Lietuvos Respublikos teisės aktų nuostatoms. Šilalės rajono CPO neatsako jokia apimtimi už jokias tiesiogines ar netiesiogines, faktines ar potencialias pasekmes, atsiradusias dėl Perkančios organizacijos pateiktų dokumentų netinkamumo ar netinkamo jų pateikimo.
	2. Šalys privalo vykdyti savo įsipareigojimus sąžiningai, nuosekliai, profesionaliai bendradarbiaujant, kiekviena Šalis atsako už kitai Šaliai padarytus tiesioginius nuostolius dėl savo įsipareigojimų pagal šią Sutartį nevykdymo ar netinkamo vykdymo.
	3. Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie galėtų daryti žalą Šalių interesams, geram vardui bei tarpusavio santykiams.
	4. Tretiesiems asmenims, Šaliai ar Šalims pareiškus reikalavimą dėl žalos, susijusios su Sutarties vykdymu, atlyginimo, žalą, įskaitant, bet neapsiribojant priteistais nuostoliais ir bylinėjimosi išlaidomis, atlygina kaltoji Šalis. Šilalės rajono CPO neprisiima finansinės atsakomybės dėl kitai Sutarties Šaliai ar tretiesiems asmenims pritaikytų finansinių korekcijų įsisavinant Europos Sąjungos paramą, išskyrus atvejus, kai Šaliai ar tretiesiems asmenims finansinės korekcijos yra pritaikomos išimtinai dėl Šilalės rajono CPO kaltės.
	5. Perkančioji organizacija privalo kompensuoti:
		1. galimuose teisminiuose ginčuose, kilusiuose iš šios Sutarties vykdymo, Šilalės rajono CPO patirtas ir iš Šilalės rajono CPO priteistas kitos ginčo šalies (-ių) bylinėjimosi išlaidas, išskyrus atvejus, kai teisminiai ginčai kilo ir tokios išlaidos patirtos dėl Šilalės rajono CPO kaltės.
		2. galimuose teisminiuose ginčuose, kilusiuose iš šios Sutarties vykdymo, priteistą žalą tretiesiems asmenims, išskyrus atvejus, kai tokia žala patirta dėl Šilalės rajono CPO kaltės.
		3. dėl iš šios Sutarties vykdymo kilusių viešųjų pirkimų reglamentavimo pažeidimų Šilalės rajono CPO ir / ar tretiesiems asmenims tiesiogiai pritaikytas Europos Sąjungos paramos finansines korekcijas, išskyrus atvejus, kai finansinės korekcijos pritaikytos dėl Šilalės rajono CPO kaltės.
	6. Jeigu Sutarties vykdymas yra negalimas dėl nenugalimos jėgos (force majeure) aplinkybių, numatytų Lietuvos Respublikos Civilinio kodekso (toliau – Civilinis kodeksas) 6.212 straipsnyje, arba kitų aplinkybių, numatytų Civilinio kodekso 6.253 straipsnyje, kurių Šalys negali protingai numatyti sudarydamos šią Sutartį, Šalys atleidžiamos nuo civilinės atsakomybės, jeigu jos nedelsdamos informavo raštu viena kitą apie tokių aplinkybių atsiradimą.
	7. Šalys neatlygina viena kitai netiesioginių nuostolių ir (arba) pelno, pajamų, geros reputacijos ar planuotų sutaupymų praradimo.
	8. Perkančioji organizacija atsako už viešojo pirkimo sutarties sudarymą arba atsisakymą ją sudaryti.
	9. Perkančioji organizacija atsako už viešojo pirkimo procedūrų nutraukimą sąlygojančių aplinkybių tinkamą pagrindimą, vadovaujantis Viešųjų pirkimų įstatymo 29 straipsnio 3 dalies reikalavimais, savo kaip Perkančiosios organizacijos iniciatyva.
4. **SUTARTIES GALIOJIMAS IR KEITIMAS**
	1. Ši Sutartis įsigalioja nuo jos pasirašymo momento. Pasirašymo momentu laikoma, abiejų Sutarties Šalių pasirašymo diena.
	2. Sutartis galioja iki Sutarties nutraukimo.
	3. Sutartis gali būti nutraukta:
		1. rašytiniu abipusiu Šalių susitarimu;
		2. Sutartyje nustatytais atvejais ir tvarka;
		3. kitais Civilinio kodekso nustatytais atvejais.
	4. Šilalės rajono CPO gali vienašališkai nutraukti Sutartį raštu įspėjusi Perkančiąją organizaciją prieš 30 (trisdešimt) kalendorinių dienų.
	5. Šilalės rajono CPO gali vienašališkai nutraukti Sutartį raštu įspėjusi Perkančiąją organizaciją prieš 10 (dešimt) kalendorinių dienų, jeigu Perkančioji organizacija ne dėl Šilalės rajono CPO kaltės arba nenugalimos jėgos aplinkybių padaro esminį Sutarties pažeidimą, kaip tai numatyta Civiliniame kodekse.
	6. Perkančioji organizacija turi teisę vienašališkai nutraukti Sutartį ne vėliau kaip prieš 30 (trisdešimt) kalendorinių dienų raštu įspėjusi apie tai Šilalės rajono CPO, nepaisant to, kad Šilalės rajono CPO jau pradėjo ją vykdyti. Jei dėl tokių Perkančiosios organizacijos veiksmų Šilalės rajono CPO patiria žalą, Perkančioji organizacija atlygina šią žalą.
	7. Sutarties nutraukimas nepanaikina teisės reikalauti atlyginti nuostolius, patirtus dėl įsipareigojimų nevykdymo ar netinkamo vykdymo pagal šią Sutartį, kaip numatyta Sutarties nuostatose.
	8. Sutarties keitimas galioja tik tuo atveju, jeigu jis yra sudaromas rašytiniu Sutarties Šalių susitarimu. Šalių susitarimai dėl Sutarties keitimo tampa neatskiriama Sutarties dalimi.
	9. Sutarties nuostatos, numatančios Šalių įsipareigojimus, susijusius su konfidencialios informacijos saugojimu, galioja ir po Sutarties nutraukimo ar galiojimo pabaigos, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį.
	10. Šalys susitaria, kad po Sutarties pasirašymo bet kokie iki tol buvę susitarimai (įskaitant, bet neapsiribojant, pasirašytos terminuotos sutartys, suteikti terminuoti įgaliojimai) nebetenka galios.
5. **ATSAKINGI ASMENYS**

7.1. Perkančioji organizacija skiria šį (-iuos) už Sutarties vykdymą atsakingą (-us) asmenį (-is):

7.1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

7.2. Šilalės rajono CPO skiria šį (-iuos) už Sutarties vykdymą atsakingą(-us) asmenį(-is):

7.2.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **ĮSIPAREIGOJIMŲ PERLEIDIMAS**
	1. Sutarties Šalis be kitos Šalies sutikimo neturi teisės perleisti savo įsipareigojimų pagal šią Sutartį kitam juridiniam asmeniui.
	2. Šalių juridinio statuso pasikeitimas neturi įtakos šios Sutarties galiojimui. Tokiomis aplinkybėmis įsipareigojimai pagal šią Sutartį pereina Šalies teises ir pareigas perimančiam subjektui.
2. **SUTARČIAI TAIKYTINA TEISĖ**
	1. Šalys imsis visų galimų priemonių, kad visi ginčai ir nesutarimai, kylantys dėl Sutarties, jos vykdymo arba susiję su Sutartimi, būtų sprendžiami šalių tarpusavio derybose.
	2. Šalių derybomis neišspręsti ginčai yra sprendžiami Lietuvos Respublikos teismuose Lietuvos Respublikos įstatymų nustatyta tvarka.
	3. Šalys susitaria ir pareiškia, kad trečiosioms šalims pateikus pretenzijas, ieškinius Lietuvos Respublikos ar užsienio šalių teismuose, arbitražuose, Šalys bylose dalyvaus bei atsakomybę prisiims kaip bendraatsakoviai.
	4. Šalys susitaria, kad visi Sutartyje nereglamentuoti klausimai sprendžiami remiantis Lietuvos Respublikos teise ir sutinka, kad ši Sutartis būtų aiškinama pagal Lietuvos Respublikos teisę.
3. **BAIGIAMOSIOS NUOSTATOS**
	1. Ši Sutartis sudaroma lietuvių kalba.
	2. Sutartį pasirašo abi Šalys.

|  |  |
| --- | --- |
| **Šilalės rajono savivaldybės administracija** | **Perkančioji organizacija**  |
| Juridinio asmens kodas \_\_\_\_\_\_\_\_\_\_\_\_\_Adresas\_\_\_\_\_\_\_\_\_\_Tel. \_\_\_\_\_\_\_\_\_\_\_\_\_El. p. \_\_\_\_\_\_\_\_\_\_\_\_PareigosVardas, pavardė\_\_\_\_\_\_\_\_\_\_\_\_\_A.V. | Juridinio asmens kodas \_\_\_\_\_\_\_\_\_\_\_\_\_Adresas\_\_\_\_\_\_\_\_\_\_Tel. \_\_\_\_\_\_\_\_\_\_\_\_\_El. p. \_\_\_\_\_\_\_\_\_\_\_\_ PareigosVardas, pavardė\_\_\_\_\_\_\_\_\_\_\_\_\_\_\_A.V. |